铁拐李度金童玉女・幺篇
作者：贾仲明
朝代：元

paragraphs: 他笑呵似秋莲恰半吐，他悲呵似梨花春带雨。
行呵似新雁云边落，话呵似雏莺枝上语，醉呵似晚风前垂柳翠扶疏，浴呵似海棠擎露。
立呵渲丹青仕女图，坐呵观世音自在居，睡呵羊脂般卧着美玉。
吹呵韵清音射碧虚，弹呵拂冰弦断复续，歌呵白苎宛意有余，舞呵彩云旋掌上珠。